มาทานร้านนี้เพราะจำได้จากที่ร้านนี้ได้ไปออกรายการ VIP เมื่อซักปีหรือสองปีก่อน ผ่านมาหลายทีไม่ค่อยได้ทานเพราะรถเยอะ ขายดี เลยคาดหวังไว้มาก แล้วก็ผิดหวัง

บรรยากาศร้าน เราไม่ว่ากัน เป็นบ้านไม้ริมน้ำเก่าๆ แต่ไม่ได้จัดตบแต่งอะไร เลยโทรมๆ 
พนักงานก็ไม่ได้แย่อะไร คงเพราะคนไม่ได้มาก ใส่ใจระดับนึง แต่ไม่มาก แบบรักนะ แต่ไม่แสดงออก
ตัดมาที่ไฮไลท์ นั่นคืออาหาร แต่ละจานที่นำมาเสริฟ เห็นแล้วต้องอุทานถามตัวเองว่า ไรว้า ไรว้า ไรว้า ทุกจานเลย
คือถ้าเป็นผู้หญิงก็เหมือนออกมาแบบไม่แต่งหน้าเลย หน้าสดมาก จริงใจสุดๆ ไม่จัด ไม่แต่งจาน เหมือนให้ยายผัดให้กินที่บ้าน หรือประมาณกินในโรงเจ แบบที่ไปต่อคิวรับอาหาร หน้าตาประมาณนั้น 
เอาๆ ไม่เป็นไร หน้าตาไม่ดี แต่อาจจะอร่อย ก็พบว่า บางอย่างทานได้ แต่ไอ้ที่ทานไม่ได้ มันน่าตกใจมากเช่น คือร้านริมน้ำ ชูเรื่องอาหารทะเล แต่น้ำจิ้มซีฟู๊ด ไม่อร่อย เผ็ดเหมือนลุยไฟ 
ที่แย่สุดคือ เหม็นเขียวมากกก บอกเลยครับ อยากเสียใจก็สั่งมาเลย
กุ้งเผา ตัวเล็ก และไม่ค่อยสด 
ปลาเก๋า สามรส อันนี้ดี ปลาตัวใหญ่มาก เนื้อเยอะ สด น้ำจิ้มใช้ได้ แม้จะหวานไปนิด
ไข่เจียวปู ก็กรอบๆ มันๆ ถูๆ ไถๆ น่าจะดีกว่านี้
ผัดผัก อันนี้โอเค ทานได้
ข้าวผัดปู คือ ทานร้านเพิงข้างทางดีกว่า บางร้านอร่อยกว่า แต่ที่แย่ๆ ก็เท่าที่นี่แหละ 
ต้มยำกุ้งน้ำใส พอแหลกหล่าย

สถานที่ บรรยากาศ 2 ดาว (ได้แม่น้ำเจ้าพระยาช่วยไว้ ไม่มีแม่น้ำนี่ตายเลย)
อาหาร 2 ดาว (คือมันผิดหวังจริงๆ ครับท่าน)
การบริการ 2 ดาว (อย่างที่บอก เขาออกแนวรักนะ แต่ไม่แสดงออก)
ราคา 3 ดาว ไม่แพง ไม่ถูก 
